เมื่อวันเสาร์ที่ผ่านมา ผมได้ไปผ่าฟันคุด แต่ผ่านมา3-4วันแล้ว ริมฝีปากล่างและฟันประมาณครึ่งปากของด้านที่ผ่ายังชาอยู่ เกิดจากอะไรครับ แล้วจะหายชาไหม ใช้เวลานานไหม
สวัสดีค่ะ การผ่าฟันคุดเป็นการทำการหัตถการอย่างนึง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก ทันตแพทย์มักใช้ผ้าก๊อซสะอาดกดหยุดเลือดเอาไว้ หากเลือดหยุดไหลแล้วสามารถเอาออกเองได้ อาจจะเห็นเป็นลิ่มเลือดที่แผลซึ่งจะสลายไปได้เองโดยอาการชาที่เกิดขึ้นนั้น อาจเกิดจากปลายเส้นประสาทได้รับการกระทบกระเทือนระหว่างผ่าตัด ทำให้รู้สึกชาไปตามใบหน้าและริมฝีปากได้ ส่วนใหญ่มักจะทุเลาไปได้เอง ภายในเวลาประมาณ 1-2 สัปดาห์หากยังมีอาการชาเรื้อรัง หรือชามากขึ้นเรื่อยๆ ควรกลับไปพบทันตแพทย์การดูแลตัวเองเบื้องต้น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆวันละ 2 ครั้ง รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ที่แพทย์จ่ายมาได้